— XXXIX — 



Lathrœa Squamaria. Da jeg kom hertil Egnen, 1882 omtr., fandtes den 

 sikkert slet ikke her; omtrent 10 Aar efter fandt jeg den pludselig i et Hegn 

 tæt ved min Bopæl: der saas den saa 3 — 4 Aar, men derpaa forsvandt den 

 atter, efter nogle Aars Forløb fandtes den, ligeledes i et Hegn, men er atter 

 forsvundet; jeg formoder at den saas af Fugle, men at Jordbunden el. andre 

 Forhold ikke passer for den. 



Scutellaria galericulata. Omtrent 1884—86 saa jeg den i Winthers Eng 

 (imellem Klakring Haver og Barrittyk) ; saa i mange Aar saa jeg slet ikke til 

 den trods ivrig Eftersøgning; endelig 1904 fandt jeg et enkelt eller nogle faa 

 Eksemplarer i en Grøft nær Stranden i det i Indledningen først nævnte Distrikt 

 henad mod „Haabet"; siden den Tid har jeg atter forgæves søgt den. 



Oenanthe fistulosa. Kun fundet en eneste Gang, nemlig den 9. Juni 1904, 

 i Engen ved Købæk, Klakring Sogn. Det er dog muligt, at den kan være 

 undgaaet min Opmærksomhed baade før og senere. 



Hyoscyamus niger. Den fandtes for 20 — 25 Aar siden i Grøftekanten uden- 

 for en Gaard i selve Klakring og kun dette ene Sted. Saa brændte Gaarden 

 for en Del Aar siden; da havde jeg netop faaet den saaet i og omkrtng min 

 Have, ellers maa den nu betragtes som uddød. 



Majanthemum bifolium. Jeg har kun fundet den et Sted i Klakring 

 Nørskov og altid i meget faa Eksemplarer. Nu er den helt el. omtrent uddød her. 



Dentaria bulbifera (jvfr. oftnævnte Afhdl. S. 147—8). I al den Tid, jeg 

 har boet her, har jeg kun set den et Sted, midt inde i Skov, Klakring Haver, 

 yderst sjældent et Par Individer ved en Vejkant nogle hundrede Alen derfra. 

 I mange Aar kunde jeg ikke spore hverken Tiltagen el. Aftagen, men i de sidste 

 Aar er den aftaget saa betydeligt, at dersom der ikke kommer særlig gunstige 

 Forhold, da maa ogsaa denne betragtes som uddøende. 



Anemone ranunculoides. Ligesom forannævnte har jeg kun set den paa 

 en Vokseplads midt inde i Skov, Barrittyk; jeg har ikke kunnet spore den 

 mindste Forskel i Udbredelsen. 



Trollius europœus. I mange Aar troede jeg, at den slet ikke fandtes her 

 (det samme var Tilfældet med Vaccinium Vitis iclaea); den findes imidlertid, 

 endogsaa frodigt vegeterende, men paa et meget begrænset Omraade, et lille 

 Engskifte mellem As og Klakring. Sandsynligvis findes lignende Pletter andre 

 Steder i Herredet. 



Cirsiwm acaule. I selve Klakring har jeg kun fundet den paa to Steder, 

 Vejkanter, kun paa disse to Steder og hverken mere el. mindre udbredt nu i 

 over 20 Aar; dette tyder ikke paa Formering ved Frø; den forekommer spredt 

 andre Steder i Herredet; den kan ikke betragtes som uddøende, men som 

 meget sparsomt forekommende. 



Cardamine amara. Jo fugtigere Vokseplads desto glattere er Planten. 

 Den skifter stadig Opholdssted , vandrer f. Eks. fra den ene Ende af en Skov- 

 grøft til den anden, selv om Lys- og Fugtighedsforhold er uforandrede, dør 

 sluttelig ud og optræder saa et helt andet Sted, og dette gælder baade de 

 allerfugtigste og forholdsvis tørre Pladser; det synes saaledes , at den i kort 

 Tid udpiner Jorden for et eller andet maaske mineralsk Stof. 



Actæa spicata. Den forekommer sjældent og spredt (milevidt mellem 

 Voksepladserne) samt i faa Eksemplarer mest paa meget skyggefulde Steder, 

 men det er store pragtfulde og veludviklede Individer der findes. 



Astragalus glyayphyllus. Jeg har kun set den mellem Klakring og Juels- 

 minde, men den trives godt og danner store Buske. 



